Elvekultur

Elvekultur er en betegnelse på tidlige sivilisasjoner som ble etablert ved store elver på elvesletter. Den jevne tilgangen på vann og periodevise oversvømmelser som la igjen fruktbart slam på sletten, la grunnlaget for en rik jordbruksproduksjon. Det åpnet for at ikke alle måtte bidra i jordbruket. Noen kunne spesialisere seg innen håndverk, administrasjon og religionsutøvelse. Elvekulturer oppsto f.eks. i Mesopotamia (mellom Eufrat og Tigris) for ca. 5500 år siden, og i Egypt (ved Nilen) for ca. 5000 år siden.

Kategori:Landbruk